**A tisztán elektromos hajtású Ford Mustang Mach-E mind a biztonság, mind a környezettudatosság tekintetében tökéletes, 5 csillagos eredményt ért el**

* Az Euro NCAP és a Green NCAP független intézetek egyaránt kiválóra értékelték a Ford Mustang Mach-E biztonságát és környezettudatosságát
* A tisztán elektromos hajtású SUV mostanra több mint 20 díjat gyűjtött be a legkülönfélébb tulajdonságaiért, például utastéri dizájnjáért és konnektivitásáért
* Immár a Ford hat, elektromos hajtásláncú személyautója is 5 csillagos biztonsági értékeléssel dicsekedhet

**KÖLN, Németország, 2021. október 27.** – A Ford Mustang Mach-E díjainak egyre hosszabb listája most tovább bővült, mivel a modell két szervezettől, az Euro NCAP és a Green NCAP intézetektől is tökéletes, 5 csillagos értékelést kapott.

A Ford vadonatúj, tisztán elektromos hajtású SUV-ja maximális eredményt ért el a járművek biztonságát vizsgáló független szervezet tesztjén, akárcsak annál a szervezetnél, amely arra ösztönzi a gyártókat, hogy tiszta üzemű, energiatakarékos és a környezetet nem károsító autókat fejlesszenek.

A Mustang Mach-E a szigorú törésteszteken 92 százalékot teljesített a felnőtt utasok, és 86 százalékot az autóban utazó gyermekek védelme terén.

A kiváló eredményhez az is hozzájárult, hogy az autó alapfelszereltségében olyan modern vezetéssegítő technológiák szerepelnek, mint a Stop&Go és Sávközép rendszerekkel kiegészített Intelligens Adaptív Sebességtartó Automatika1, az Aktív Fékezés funkciót is kínáló Ütközésre Figyelmeztető rendszer1 és a Holttér Asszisztenssel kiegészített Sávtartó rendszer1. Sávkövető technológiáiért az SUV a legmagasabb pontszámot kapta.

A Green NCAP is maximális értékelést adott az autónak a kipufogónál mért nulla emisszió és az akkumulátoros elektromos hajtáslánc 610 km-es elektromos hatótávolsága (WLTP)2 miatt a tisztalevegő- és üvegházhatású gáz teszteken.

A 94 százalékos energiahatékonysági eredményen belül a Mustang Mach-E a legmagasabb pontszámot kapta azokon a laboratóriumi vizsgálatokon, amelyek a hajtáslánc alacsony és magas hőmérsékletű környezetekben mutatott működését értékelték.

“A Mustang Mach-E modellt nulláról kezdtük el tervezni, így igazán biztonságos és környezettudatos autó alkothattunk,” nyilatkozta Stuart Southgate, a Ford Európa biztonsági tervezésért felelős igazgatója. “Éppen ezért vásárlónk biztosak lehetnek abban, hogy olyan autót vezetnek, ami ugyanúgy óvja őket, mint a környezetet.”

Az Euro NCAP és a Green NCAP mostani elismerései tovább gyarapítják azt a több mint 20 díjból álló listát, amelyen olyan trófeák szerepelnek, mint a prémium B&O audiorendszer hangfalainak integrálásáért kapott iF DESIGN AWARD3, vagy az [új generációs SYNC rendszerért](https://media.ford.com/content/fordmedia/feu/en/news/2020/09/04/ford-next-generation-sync-technical-briefing.html) a Fordnak ítélt Connected Car Manufacturer Award a MOTUL-tól.

A Ford Puma, a Kuga (Kuga Plug-In Hybrid és Kuga Hybrid), az Explorer Plug‑In Hybrid, a Focus és a Fiesta után a Mustang Mach-E a hatodik elektromos hajtásláncú Ford modell, ami maximális, 5 csillagos biztonsági értékelést kapott az Euro NCAP tesztjén.

# # #

1 A vezetéssegítő technológiák kiegészítő feladatot látnak el, és nem helyettesítik a vezető figyelmét, döntését és irányítását, és a biztonságos autózást.

2 A Ford Mustang Mach-E hátsókerékhajtású, nagyobb kapacitású akkumulátoros változatának WLTP-szabvány szerint mért elektromos hatótávolsága 610 km.

Az üzemanyag/energiafogyasztási, CO₂-kibocsátási és az elektromos üzemmódban megtehető hatótávolság adatait az Európai Unió 715/2007/EC számú szabványa által előírt technikai kívánalmak és műszaki adatok alapján, illetve a legfrissebb 2017/1151 direktíva alapján regisztrálták. Az alkalmazott, szabványos tesztelési eljárások lehetővé teszik a különböző járműfajták és gyártmányok összehasonlítását.

3 iF DESIGN AWARD 2020.

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A vállalat tevékenységi köre felöleli a hálózatba kapcsolt, egyre inkább elektromos hajtású személy- és haszonjárművek, vagyis a Ford személyautók, haszongépjárművek, városi terepjárók (SUV), valamint a Lincoln luxusautók tervezését, gyártását, értékesítését, és a velük kapcsolatos szolgáltatások biztosítását. A Ford vezető szerepre törekszik az elektromos autók, a mobilitási megoldások – ezen belül az önvezető járművek –, valamint a konnektivitási szolgáltatások területén, emellett pedig a Ford Motor Credit Company révén pénzügyi szolgáltatásokat is nyújt. A Ford mintegy 182.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 42.000 alkalmazottat, az összevont, illetve nem összevont közös vállalkozásokkal együtt pedig mintegy 55.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 14 gyártóüzem (10 saját tulajdonú vagy összevont közös vállalat és 4 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**2000 Szentendre Galamb J. 3. |  |
|  | Tel: +36 26 802802 |  |
|  | email: ogyorke@ford.com  |  |